b'\n_START_ARTICLE_\nEcaterina Stenbock\n_START_SECTION_\nBiografie\n_START_PARAGRAPH_\nC\xc4\x83s\xc4\x83toria Ecaterinei cu regele a fost contestat\xc4\x83 de c\xc4\x83tre biseric\xc4\x83 \xc8\x99i cler, din cauza rela\xc8\x9biei ei (nepoat\xc4\x83) a fostei so\xc8\x9bii a regelui. Cu toate acestea, regele a r\xc4\x83spuns c\xc4\x83 legile Vechiului Testament erau aplicabile numai pentru evrei, \xc8\x99i, prin urmare, nunta ar putea avea loc._NEWLINE_C\xc4\x83s\xc4\x83toria a fost celebrat\xc4\x83 cu mare cheltuial\xc4\x83 la Vadstena, la 22 august 1552, \xc3\xaen acela\xc8\x99i timp ce ciuma m\xc4\x83tura toat\xc4\x83 \xc8\x9bara iar ora\xc8\x99ul Turku a ars;oamenii au sus\xc8\x9binut c\xc4\x83 au v\xc4\x83zut semne rele pe cer. A doua zi, Ecaterina a fost \xc3\xaencoronat\xc4\x83 regin\xc4\x83. Festivit\xc4\x83\xc8\x9bile au durat trei zile. C\xc3\xa2nd Curtea a plecat, ora\xc8\x99ul Vadstena a ars \xc3\xaentr-un mare incendiu, care a fost v\xc4\x83zut ca un alt semn r\xc4\x83u. C\xc4\x83s\xc4\x83toria nu a fost una fericit\xc4\x83, lucru admis de c\xc4\x83tre \xc3\xaensu\xc8\x99i regele; chiar s-a spus c\xc4\x83 el inten\xc8\x9biona s\xc4\x83 scrie o lege care s\xc4\x83 \xc3\xaempiedice orice c\xc4\x83s\xc4\x83torie viitoare \xc3\xaentre: "Doi oameni dintre care unul e t\xc3\xa2n\xc4\x83r \xc8\x99i cel\xc4\x83lalt b\xc4\x83tr\xc3\xa2n"._NEWLINE__NEWLINE_Se spune c\xc4\x83 regele a auzit-o vorbind de fostul ei logodnic, Gustav Tre Rosor ("Trei Trandafiri"), \xc3\xaen somn, \xc3\xaen care ea a spus: "Regele Gustav \xc3\xaemi este foarte drag, dar eu nu-l voi uita niciodat\xc4\x83 Trandafirul". S\xc4\x83n\xc4\x83tatea regelui a intrat \xc3\xaen declin \xc3\xaen urm\xc4\x83torii ani, iar ea a fost mai mult o asistent\xc4\x83 medical\xc4\x83 dec\xc3\xa2t so\xc8\x9bia sa timp de cei opt ani c\xc3\xa2nd a fost regin\xc4\x83._NEWLINE_\xc3\x8en 1554 \xc8\x99i \xc3\xaen 1556 au existat semne c\xc4\x83 este \xc3\xaens\xc4\x83rcinat\xc4\x83, dar niciodat\xc4\x83 nu s-a anun\xc8\x9bat oficial vreo sarcin\xc4\x83 \xc8\x99i nici unul nu a confirmat vreodat\xc4\x83. Ea a vizitat Finlanda \xc3\xaen 1555, unde a r\xc4\x83mas p\xc3\xa2n\xc4\x83 \xc3\xaen 1556.\n_START_SECTION_\nRegina mam\xc4\x83\n_START_PARAGRAPH_\nDup\xc4\x83 moartea regelui \xc3\xaen 1560, Ecaterina a tr\xc4\x83it ca v\xc4\x83duv\xc4\x83 timp de 61 de ani. Ea a fost prima regina v\xc4\x83duv\xc4\x83 suedez\xc4\x83 care a primit titlul de "Riks\xc3\xa4nkedrottning", care \xc3\xaenseamn\xc4\x83 "regina v\xc4\x83duv\xc4\x83 a regatului". Domeniile ei au f\xc4\x83cut-o foarte bogat\xc4\x83 \xc8\x99i independent\xc4\x83 ca v\xc4\x83duv\xc4\x83._NEWLINE__NEWLINE_Ea a \xc3\xaemprumutat bani mai multor regi care au urmat so\xc8\x9bului ei. De asemenea, ea a ac\xc8\x9bionat ca mediator \xc3\xaen conflicte. Cum Eric al XIV-lea al Suediei era nec\xc4\x83s\xc4\x83torit, regina v\xc4\x83duv\xc4\x83 Ecaterina a de\xc8\x9binut rolul ceremonios de prima doamn\xc4\x83 a cur\xc8\x9bii regale \xc3\xaen timpul domniei sale. \xc3\x8en 1562, de exemplu, ea a deschis balul dat pentru ambasada Poloniei, care a venit pentru a discuta cu Eric nunta dintre ducele Ioan (fratele regelui) \xc8\x99i Catherine Jagellon a Poloniei. \xc3\x8en 1568 ea a fost na\xc8\x99a fiului lui Eric cu Karin M\xc3\xa5nsdotter.'